Министерството на земеделието, храните и горите уведомява биологичните оператори с дейност животновъдство - пчеларство, за изготвен документ с препоръчителен характер, в изпълнение на препоръка № 3 от Одит на Европейската комисия - DG (SANTE) 2019-6869, проведен в България в периода от 19 до 29 ноември 2019 година с цел оценка на системите за контрол на биологичното производство и етикетирането на биологични продукти. Документът - „Насоки за избор на подходящо разположение на пчелините за производство на биологични пчелни продукти“ определя критерии за избор на местоположението на пчелините и анализ на заобикалящата растителност в радиус от 3 км. Насоките посочват обществено достъпните източници на информация от които операторите пчелари може да събират доказателства и документи за растителността и източниците на замърсяване в 3 км. радиус от пчелините и да посочват подход за извършване на анализа им.

Целта на Насоките е да гарантират единен подход при избора на подходящо място на пчелина и анализа на медоносната растителност, източник на нектар и полен, в радиус от 3 км от площадката на пчелина (парцел/имот/площ, върху който са разположени кошерите).